«Այս թվերը նշանակում են, որ քաղաքական իրադարձությունների [բացասական] ազդեցությունը ներդրումների վրա էական չի եղել, ինչպես սովորաբար լինում է»,- «Ազատությանն» ասաց Վահագն Խաչատրյանը: Վերջինիս խոսքով, սակայն, կիսամյակի համար ներդրումների՝ 80 միլիոն դոլարը փոքր-ինչ գերազանցող ծավալը շատ քիչ է անգամ Հայաստանի տնտեսության համար: «Դա ոչինչ է, եթե անգամ տարեկան կտրվածքով դա կազմի 300 միլիոն դոլար: Մեր հարևաններից մեկի մոտ 1 միլիարդ 200 միլիոն դոլար են կազմել ներդրումները, մյուսի մոտ՝ 2,5 միլիարդ դոլար: Բայց հաշվի առնելով, որ մեզ մոտ միտումը բացասական չէ, կարող ենք ասել, որ գոնե դրական ինչ-որ բան ունենք»,- ասաց տնտեսագետը: